23.11.2022
SK
Úradný vestník Európskej únie
L 303/13
(9)
Vzhľadom na ťažkosti s dodatočným zvyšovaním selektívnosti a minimálny objem odhodených úlovkov, ktoré identifikoval výbor STECF, by sa preto mala udeliť výnimka do 31. decembra 2023, ktorou sa členským štátom zároveň umožní pokročiť v relevantných štúdiách, ktoré v konečnom dôsledku povedú k lepším poznatkom o populácii.
(10)
Článkom 13 ods.
1 písm.
a) delegovaného nariadenia (EÚ) 2020/2015 sa udelila výnimka de minimis v prípade tresky merlang (Merlangius merlangus) maximálne do 5 % celkového ročného výlovu tohto druhu plavidlami, ktoré používajú vlečné siete na lov pri dne a záťahové siete s veľkosťou ôk najmenej 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), ako aj pelagické vlečné siete (OTM, PTM) a vlečné siete s rozperným rahnom (BT2) s veľkosťou ôk 80 – 119 mm v divíziách ICES 7b až 7k.
(11)
V spoločnom odporúčaní sa žiada o predĺženie platnosti tejto výnimky do 31. decembra 2023, ktorá sa má uplatňovať v divíziách ICES 7d a 7e.
(12)
Výbor STECF skonštatoval, že vzhľadom na chýbajúce údaje o úlovkoch za všetky členské štáty, ktoré sa podieľajú na flotile, nie je možné v plnej miere posúdiť vplyv výnimky, uznáva však pokračujúce úsilie členských štátov ležiacich pri severozápadných vodách o zlepšenie selektívnosti v príslušných druhoch rybolovu.
Výbor STECF však opakuje, že prioritou by malo byť znižovanie rybolovnej úmrtnosti tresky merlang v Keltskom mori.
(13)
Na základe dôvodov, ktoré uviedol výbor STECF, s ktorými Komisia súhlasí, a najmä z dôvodu obmedzenia geografického rozsahu pôsobnosti (divízie ICES 7d a 7e) revidovanej výnimky, ktoré sa v porovnaní s dvoma predchádzajúcimi rokmi nevzťahuje na rybolovné oblasti (divízie ICES 7b, 7c a 7f až 7k), v ktorých sa treska merlang loví v Keltskom mori, ale len na oblasti, v ktorých sa treska merlang loví v Severnom mori, by sa preto mala udeliť výnimka do 31. decembra 2023.
Od členských štátov sa v záujme zabezpečenia dôkladného monitorovania tejto výnimky požaduje aj to, aby zaistili jej prísne monitorovanie a zber príslušných údajov o odhodených úlovkoch, ktoré sa majú Komisii predložiť do 1. mája 2023.
(14)
Článkom 13 ods.
1 písm.
g) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade kalkana ostronosého (Lepidorhombus spp.), ktorý nedosahuje minimálnu ochrannú referenčnú veľkosť, maximálne do 4 % celkového ročného výlovu tohto druhu plavidlami, ktoré používajú vlečné siete s rozperným rahnom s veľkosťou ôk 80 – 119 mm (BT2) v podoblasti ICES 7 a s použitím vlečných sietí na lov pri dne (OTT, OTB, TBS, TBN, TB, PTB, OT, PT, TX) za týchto podmienok: — v divíziách ICES 7f, 7g, v časti 7h severne od 49° 30′ s. z. š. a v časti 7j severne od 49° 30′ s. z. š. a východne od 11° z. z. d. v prípade plavidiel TR2 s úlovkami zahŕňajúcimi viac ako 55 % tresky merlang alebo 55 % čertovitých, merlúzy európskej alebo kalkana ostronosého dokopy, — v podoblasti ICES 7 mimo uvedenej oblasti v prípade plavidiel TR2.
(15)
V spoločnom odporúčaní sa žiada o predĺženie platnosti tejto výnimky do 31. decembra 2023.
(16)
Výbor STECF skonštatoval, že vplyv výnimky bol obmedzený a že ďalšie dôkazy, ktoré predložili členské štáty ležiace pri severozápadných vodách, poukazujú na obmedzený objem odhodených úlovkov vytváraných časťou flotíl, na ktoré sa vzťahuje táto výnimka.
(17)
Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023, čím sa zároveň poskytne dostatočný čas na zber doplňujúcich jednotlivých informácií o úlovkoch a odhodených úlovkoch v prípade menej zdokumentovaných flotíl.
Členské štáty sú povinné najneskôr do 1. mája 2023 predložiť tieto doplňujúce informácie na posúdenie výborom STECF.
(18)
Článkom 13 ods.
1 písm.
h) delegovaného nariadenia (EÚ) 2020/2015 sa udelila výnimka de minimis do 31. decembra 2022 v prípade soley európskej (Solea solea) maximálne do 3 % celkového ročného výlovu tohto druhu plavidlami, ktoré používajú vlečné siete s rozperným rahnom s veľkosťou ôk 80 – 119 mm (BT2) so zvýšenou selektívnosťou (flámsky panel) v divízii ICES 7a.
(19)
V spoločnom odporúčaní sa žiada o predĺženie platnosti tejto výnimky do 31. decembra 2023.
(20)
Výbor STECF skonštatoval, že zlepšenie dosiahnuté zavádzaním selektívnejšieho rybárskeho výstroja viedlo k výraznému zníženiu nechcených úlovkov rýb, ktoré nedosahujú predpísanú veľkosť, a objemov odhodených úlovkov, ktoré sú v súčasnosti minimálne.